Αθλητικά γεγονότα του 2008/Μάρτιος

Ακολουθούν γεγονότα σε διάφορα αθλήματα που έλαβαν χώρα το μήνα Μάρτιο του 2008, συνοδευόμενα και από τις πηγές που τα μετέδωσαν.

1η Μαρτίου
Επιτραπέζια αντισφαίριση: Στην 23η θέση του Παγκοσμίου Πρωταθλήματος ολοκληρώνει η εθνική ομάδα πινγκ πονγκ των ανδρών την προσπάθειά της στο Γκουανζού της Κίνας. .
Πετοσφαίριση: Ο Παναθηναϊκός αναδεικνύεται κυπελλούχος Ελλάδας  στους άνδρες, νικώντας στον τελικό την Ε.Α. Πατρών με 3-1 σετ στην Ορεστιάδα..

2 Μαρτίου
Γυμναστική: Πρωταθλήτρια Ελλάδας για τρίτη συνεχή χρονιά στο σύνθετο ατομικό αναδεινύεται η Στεφανί Μπισμπίκου, που όμως υπέστη τραυματισμό. Στις υπόλοιπες κατηγορίες, η Σοφία-Αννα Μακαντάση ήταν νικήτρια στις νεανίδες και επίσης πρώτευσαν στους άνδρες ο Δημήτρης Μαρκούσης και στους εφήβους ο Δημήτρης Κουλής.

Ποδόσφαιρο: Για τη Σούπερ Λίγκα, διεξάγονται οι αγώνες Εργοτέλης -ΠΑΟΚ  2-0, Ολυμπιακός - Αστέρας Τρίπολης  1-1, Ξάνθη - Πανιώνιος  1-2, Λεβαδειακός - ΟΦΗ  0-3, Απόλλων Καλαμαριάς - Βέροια  1-0, Λάρισα - Ηρακλής  1-0, ΑΕΚ - Παναθηναϊκός  1-1, Άρης - Ατρόμητος  2-0  
Χειροσφαίριση:Ο ΑΣΕ Δούκας κατακτά το Κύπελλο Ελλάδας που διεξήχθη στο Φιλίππειο της Βέροιας. Η ομάδα των εκπαιδευτηρίων επιβλήθηκε στο μεγάλο τελικό του Πανελληνίου με 25-24 και κατέκτησε για τρίτη φορά στην ιστορία της το τρόπαιο.

5 Μαρτίου
Ενόργανη γυμναστική: Χρυσό μετάλλιο κατακτά ο Λευτέρης Κοσμίδης στις ασκήσεις εδάφους, με  15,850 βαθμούς στο Παγκόσμιο Κύπελλο στην Ντόχα. 
Ποδόσφαιρο: 
Ο Ολυμπιακός  γνωρίζει την ήττα με 3-0 από την Τσέλσι στον επαναληπτικό αγώνα μεταξύ των δύο ομάδων για τη φάση των «16» του Τσάμπιονς Λιγκ, και αποκλείεται από τη συνέχεια της διοργάνωσης.
Σούπερ Λίγκα: Σε  εξ αναβολής αγώνα για την 21η αγωνιστική, Παναθηναϊκός-Ατρόμητος 1-0.

6 Μαρτίου
Υδατοσφαίριση: Την πρόκριση για τους Ολυμπιακούς Αγώνες στο Πεκίνο εξασφαλίζει η εθνική ανδρών της Ελλάδας, με νίκη επί της Ρωσίας με 8-6 στο προολυμπιακό τουρνουά στην Οραντέα.

7 Μαρτίου
Πετοσφαίριση: Ο Παναθηναϊκός επικρατεί με 3-2 σετ του Α.Ο. Μαρκοπούλου στον τελικό του φάιναλ φορ του Κυπέλλου γυναικών στην Ιεράπετρα και κατακτά  το τρίτο συνεχόμενο Κύπελλο.

8 Μαρτίου
Στίβος:Το ασημένιο μετάλλιο με νέο πανελλήνιο ρεκόρ (15μ.) κατέκτησε η Χρυσοπηγή Δεβετζή στο τριπλούν του παγκοσμίου πρωταθλήματος κλειστού στίβου, που διεξάγεται στη Βαλένθια. . Εξάλλου, ο Κύπριος αθλητής Κυριάκος Ιωάννου κατακτά για δεύτερη συνεχή φορά χάλκινο μετάλλιο σε Παγκόσμιο Πρωτάθλημα, στο άλμα εις ύψος. Ο πρωταθλητής έκανε άλμα 2,30 μ.

9 Μαρτίου
Ποδόσφαιρο:Για την 24η αγωνιστική της Σούπερ Λίγκας, σημειώνονται τα αποτελέσματα: Πανιώνιος - ΠΑΟΚ  0-0, ΄Αρης - Λεβαδειακός  1-0, Ατρόμητος - Απόλλων Καλαμαριάς  3-0, Αστέρας Τρίπολης - Εργοτέλης  1-1, Βέροια - Ολυμπιακός  0-1, ΟΦΗ - ΑΕΚ  1-4, Παναθηναϊκός - Λάρισα  2-0 και Ηρακλής - Ξάνθη  1-1.

11 Μαρτίου
Ανακοινώνεται η ταυτόχρονη απόλυση των τεχνικών της Βέροιας, Γιάννη Ματζουράκη,  και του ΟΣΦΠ, Τάκη Λεμονή. Είναι η πρώτη φορά που έπειτα από έναν αγώνα απολύονται οι προπονητές και των δύο ομάδων.

12 Μαρτίου
Ποδόσφαιρο: Νέος προπονητής της Βέροιας αναλαμβάνει ο Γιώτης Τσαλουχίδης.

13 Μαρτίου
Ανακοινώνεται ότι λαμπαδηδρόμοι κατά την αφή της Ολυμπιακής Φλόγας για τους Ολυμπιακούς Αγώνες στο Πεκίνο θα είναι οι Χρυσοπηγή Δεβετζή  (τελευταία)  και Αλέξανδρος Νικολαΐδης (πρώτος λαμπαδηδρόμος).

16 Μαρτίου
Άρση βαρών: Ολοκληρώνεται στο Φορστ της Γερμανίας το Πρωτάθλημα της Ευρωπαϊκής Ένωσης, με την ελληνική αποστολή να κατακτά συνολικά 11 μετάλλια και την ανδρική ομάδα την 3η θέση στη συνολική κατάταξη. 
Επιτραπέζια αντισφαίριση: Ο ΟΣΦΠ αναδεικνύεται Κυπελλούχος Ελλάδας σε άνδρες και γυναίκες στο ΣΕΦ.  Στους άνδρες κέρδισε τον ΑΣ Πέρα με 4-0 και στις γυναίκες τον Άρη Βούλας με 4-2. 
Καλαθοσφαίριση: Στον τελικό του Κυπέλλου Ελλάδος, οι Εσπερίδες κατακτούν για τρίτη συνεχή χρονιά το τρόπαιο, νικώντας με 67-53 τον Απόλλωνα Πτολεμαΐδας, στη Βέροια.  
Μηχανοκίνητος αθλητισμός: Ο Βρετανός Λιούις Χάμιλτον, μεΜακλάρεν αναδεικνύεται νικητής στο πρώτο γκραν Πρι της Φόρμουλα Ένα στη Μελβούρνη.  
Πετοσφαίριση: Η Σκαβολίνι Πέζαρο κατακτά το CEV Cup γυναικών κερδίζοντας εύκολα με 3-0 σετ (25-15, 25-14, 26-24) στον τελικό την γαλλική Λε Κανέ Ροσβίλ.  Εξάλλου, η Βάκιφμμπανκ Κωνσταντινούπολης ήταν η νικήτρια του Challenge Cup γυναικών, αφού νίκησε 3-2 σετ (17-25, 25-18, 26-28, 25-11, 15-5) την Ίμολα στον τελικό του Final 4 της Μπούρσα.

Ποδόσφαιρο: Για την 25η αγωνιστική της Σούπερ Λίγκας, σημειώνονται τα εξής αποτελέσματα:  ΠΑΟΚ - Αστέρας Τρίπολης 0 - 1,  Εργοτέλης -Βέροια 2 - 0,  Ολυμπιακός -Ατρόμητος 2 - 0 , Ηρακλής -Πανιώνιος 1 - 0, Λάρισα -ΟΦΗ 5 - 1, Λεβαδειακός -Απόλλων Καλαμαριάς 2 - 0, ΑΕΚ -Άρης 1 - 1 και  Ξάνθη -Παναθηναϊκός 3 - 2 .

18 Μαρτίου
Παγοδρομία: Εγκαινιάζεται το πρώτο παγοδρόμιο στην Αθήνα.

19 Μαρτίου
Υγρός στίβος: Ο Άρης Γρηγοριάδης κατακτά την πρώτη θέση στον τελικό των 100μ. ύπτιο με 54.27 στο Ευρωπαϊκό πρωτάθλημα στο Αϊντχόβεν. Έγινε έτσι ο πρώτος Έλληνας κολυμβητής με συνολικά 3 μετάλλια σε ευρωπαϊκά πρωταθλήματα.

20 Μαρτίου
Καλαθοσφαίριση:
Ο Ολυμπιακός πετυχαίνει θριαμβευτική νίκη στο ΣΕΦ επί της Ρεάλ Μαδρίτης με 72-63 και παρέμεινε ο μοναδικός εκπρόσωπος της Ελλάδας στα προημιτελικά της Ευρωλίγκας. 
Ο Θοδωρής Παπαλουκάς της ΤΣΣΚΑ, γίνεται ο πρώτος που σπάει το φράγμα των 600 ασίστ στην Ευρωλίγκα, ενώ με τις 10 που μοίρασε στην ήττα της ομάδας του από την Μπαρτσελόνα, έφτασε τις 42 στο Top-16, ξεπερνώντας τις 38 που είχε δώσει ο Πάμπλο Πριτζιόνι την περίοδο 2005-06.

21 Μαρτίου
Υγρός στίβος:Πρωταθλητής Ευρώπης αναδεικνύεται ο Γιάννης Δρυμωνάκος στα 200μ. πεταλούδα στο Αϊντχόβεν με επίδοση 1.54.16, που αποτελεί νέο πανευρωπαϊκό ρεκόρ. Χρυσό μετάλλιο και για τον Γρηγοριάδη στα 50μ. ύπτιο με επίδοση 25.13.

23 Μαρτίου
Μηχανοκίνητος αθλητισμός:Νικητής στο Γκραν Πρι της Φόρμουλα Ένα στη Μαλαισία αναδεικνύεται ο Κίμι Ραϊκόνεν, με Φεράρι.  ΒΒC
Ποδόσφαιρο:Ολοκληρώνεται η 26η αγωνιστική στη Σούπερ Λίγκα. .

24 Μαρτίου
Πετοσφαίριση: Η Ρόμα κατακτά τον πρώτο ευρωπαϊκό τίτλο της, μετά τη νίκη της με 3-0 (25-23, 25-18, 25-22) επί της βελγικής Νόλικο Μασέικ στον τελικό του Κυπέλλου Συνομοσπονδίας ανδρών που έγινε στη Ρώμη.  Εξάλλου, η ιταλική Μόντενα κατακτά το Τσάλεντζ Καπ Ευρώπης στους άνδρες με 3-1 σετ  και η τουρκική Γκιουνές στις γυναίκες (νικώντας με 3-2 σετ την Ίμολα) .

25 Μαρτίου
Καλαθοσφαίριση: Η ομάδα του Κόσμου κερδίζει με 118-116 την αντίστοιχη της Ευρώπης στο τέταρτο All Star game της FIBA, που διεξήχθη για τέταρτη διαδοχική χρονιά στην Κύπρο και στο οποίο συμμετείχαν παίκτες που αγωνίζονται στο EuroCup.

26 Μαρτίου
Καλαθοσφαίριση: Ο Παναθηναϊκός κατακτά το Κύπελλο Ελλάδας, νικώντας στον τελικό της διοργάνωσης τον ΟΣΦΠ με 81-79.
Ποδόσφαιρο: Σε φιλικό αγώνα ενόψει της προετοιμασίας για το Ευρωπαϊκό πρωτάθλημα του 2008, η εθνική ανδρών  νικά την Πορτογαλία με 2-1 στην έδρα της.

29 Μαρτίου
Κωπηλασία: η Οξφόρδη νικά το Κέιμπριτζ στον 154o ετήσιο αγώνα Boat Race στον ποταμό Τάμεση. 
Ποδηλασία:Το χάλκινο μετάλλιο στο κέριν κατακτά ο Χρήστος Βολικάκης  στο Παγκόσμιο πρωτάθλημα ποδηλασίας πίστας στο Μάντσεστερ. 
Ποδόσφαιρο: η Παρί Σεν Ζερμέν κατακτά το Λιγκ Καπ νικώντας με 2-1 τη Λανς.

31 Μαρτίου
Μηχανοκίνητος αθλητισμός: Ο Σεμπαστιάν Λεμπ νικά στο Γκραν Πρι της Αργεντινής και προηγείται στο παγκόσμιο πρωτάθλημα αυτοκινήτου. 
Ποδόσφαιρο: Η ΑΕΚ θριαμβεύει επί του Ολυμπιακού με 4-0 για την 27η αγωνιστική στη Σούπερ Λίγκα. .
Στίβος: Στην Κατερίνα Θάνου πηγαίνει το ασημένιο μετάλλιο του Παγκοσμίου Πρωταθλήματος του Έντμοντον, το 2001, έπειτα από την παραδοχή της -δεύτερης σε εκείνη τη διοργάνωση- Μάριον Τζόουνς ότι είχε πάρει αναβολικά. 

 3